**תהליך הטיפול בעת חשד לעבירה של טוהר הבחינות/עבודות**

בעת חשד להפרת טוהר הבחינות והעבודות, בין אם מדובר לדוגמא בחשד להעתקה או הפרת הוראות בבחינה או עבודה, על המרצה/מתרגל לדווח בהתאם לפורמט מטה לגורמים הרלוונטיים בפקולטה (בצהוב).

המזכירות הרלוונטית מעבירה את הדיווח מטעם מרצה/מתרגל בצירוף מכתב נלווה מטעם סגן הדקאן למזכירות האקדמית להמשך טיפול, אלא אם כן החליט סגן הדקאן על גניזת הדיווח בשל העדר ראיות מספיקות.

יצוין כי **אין לדווח או לעדכן את התלמידים נשוא התלונה בדבר הציון שלהם בעבודה/בחינה** עד לסיום הליך הבירור. במקרה זה ידווח לתלמיד במקרה של בחינה ציון 310 – נבחן ציון טרם נקבע ובמקרה של עבודה ציון 320 – הגיש עבודה ציון טרם נקבע. על המרצה לקיים שיחה עם הסטודנטים המעורבים על מנת לשמוע את תגובתם ולתעד אותה במכתב הדיווח או במייל שמועבר לגורמים הרלוונטיים (בצהוב).

**פורמט דיווח על חשד לעבירה של טוהר הבחינות/העבודות**

תאריך

לכבוד:

בתואר ראשון בחוג לחשבונאות-ראש החוג פרופ' שי לוי ומזכירת בחינות לימור שפיגלר

בתואר ראשון בחוג לניהול - ראש החוג ד"ר נועם שמיר ומזכירת בחינות מאיה דשת

בתואר שני – עבור מיטל בן יוסף ומזכירת בחינות לאה ריבנבך

הנדון: תלונה בגין חשד להפרת טוהר הבחינות במבחן/עבודה (יש לציין בית/זום/כיתה) בקורס "XXX" בחוג......שהתקיימה בתאריך.......

התלונה הנ"ל מתייחסת לסטודנטים:

1. **שם ותעודת זהות של הסטודנטים המעורבים**

תאור המקרה

יש לתאר את הארוע באופן מפורט, ובכלל זה במה חשודים התלמידים (העתקה, אי שמירה על הוראות הבחינה וכו'), מה עורר את החשד, אילו בדיקות ערכתם.

יש לצרף כנספח כל ראיה שמבססת את החשד שלכם. ובכלל זה – הוראות למבחן/עבודה, צילום המחברות או תשובות הסטודנטים, דוגמאות, הסברים, תיעוד שיחות בירור שערכתם עם הסטודנטים המעורבים וכו'.

בברכה,

מרצה/מתרגל